
     REPUBLIKA HRVATSKA
     TRGOVAČKI SUD U OSIJEKU

U   I M E   R E P U B L I K E   H R V A T S K E

R J E Š E N J E


TRGOVAČKI SUD U OSIJEKU, po sucu Dubravki Kuveždić u stečajnom predmetu predlagatelja FINA RC Zagreb Podružnica Zagreb za otvaranje stečajnog postupka nad dužnikom ELEKTRO ENA j.d.o.o. za proizvodnju, graditeljstvo i usluge Potok, Sredanija 35, OIB 68853841990, MBS 080819371, izvan ročišta, dana  5. studenoga 2018., 
                  
r i j e š i o   j e
	

Postupak se obustavlja.


Obrazloženje


 FINA RC ZAGREB je 29. lipnja 2017. podnijela prijedlog za otvaranje stečajnog postupka nad dužnikom ELEKTRO ENA j.d.o.o. za proizvodnju, graditeljstvo i usluge Potok, Sredanija 35, OIB 68853841990, MBS 080819371, jer isti na dan 23. lipnja 2017. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 35.801,46 kn, te da prema podacima Hrvatskog zavoda za mirovinsko osiguranje dužnik ima jednog zaposlenika.  

Visoki Trgovački suda RH u Zagrebu je rješenjem broj 31-Su-236/18-3 od 9. ožujka 2018. odredio Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu. 

Rješenjem ovoga suda St-689/18 od 21. rujna 2018. pokrenut je prethodni postupak radi utvrđivanja uvjeta za otvaranje stečajnog postupka nad dužnikom, zakazano je ročište radi izjašnjenja o prijedlog za dan 30. listopada 2018., te je imenovan privremeni stečajni upravitelj Marko Tominac.     
 
Privremeni stečajni upravitelj je na ročištu od 30. listopada 2018. naveo da odustaje od svog prijedloga iz izviješća od 14. listopada 2018. za otvaranjem stečajnog postupka, te  je predao Očevidnik FINE  o redoslijedu plaćanja s obračunatom kamatom po kojem dužnik na dan 29. listopada 2018. nema blokadu računa. Privremeni stečajni upravitelj predlaže obustavu postupka.

Iz Potvrde FINE od 31. listopada2018. o blokadi računa i novčanih sredstava ovršenika za ELEKTRO ENA j.d.o.o. slijedi da dužnik na dan izdavanja potvrde ima evidentirano 0 dana neprekidne blokade, a nepodmirene obveze iznose 0,00 kn.

Prema članku 128. stav 9. Stečajnog zakona (Narodne novine 71/15 i 104/17, dalje SZ-a) ako dužnik do završetka prethodnog postupka postane sposoban za plaćanje sud će postupak obustaviti.

Kako je iz provedenih dokaza i to potvrde FINE i Očevidnika o redoslijedu osnova za plaćanje vidljivo da je stečajni dužnik do završetka prethodnog postupka postao sposoban za plaćanje, sud je u skladu s odredbom članka 128. stav 9. SZ-a, obustavio postupak i  riješio kao u izreci.    
          

                                               U Osijeku 5. studenoga 2018.                    


    S U D A C :
        Dubravka Kuveždić, v.r. 



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.
           

Za točnost otpravka
ovlašteni službenik:
   Darija Miličević   

